
RAPORTUL DE SPECIALITATE 
privind aprobarea incheierii protocolului de colaborare intre Municipiul Timisoara si Institutul Francez, Asociația Pelicula Culturală, Asociația Marele Ecran, Asociația DocuMentor, Asociația Româna a Filmului Independent
Prin decizia civila nr. 72/29.03.2016 pronunţată de Curtea de Apel Timişoara în dosarul nr. 6776/325/2016, Constată nulitatea absolută a contractului de dare în plată autentificat sub nr. 3945/14.12.2012 de BNP Maria Magdalena Ţerovan privind imobilul situat în Timişoara, str. Lenau, nr. 2, înscris în CF nr. 411239 (CF vechi 147437) Timişoara, nr. top 204, reprezentând Cinematograf Studio (fost Thalia). Dispune restabilirea situaţiei anterioară de Carte funciară. 

În 2012 în judeţul Timiş apar 1.551 de locuri în cinematografe. O comparaţie relevantă cu judeţul Arad arată că în acest judeţ, în acelaşi an (2012) se înregistrau 4.042 de locuri, în condiţiile în care populaţia era (aproximativ) de 159.000 în Arad şi de 319.000 în Timişoara. Chiar şi în statisticile INS, situaţia arată că în Timiş există 1 loc în cinematografe la 205 de oameni, în timp ce în judeţul Arad situaţia este de 1 loc la 39 de oameni.

Prin HCLMT nr. 307 din 15.06.2018 au fost asumate de catre Consiliul Local al Municipiului Timisoara Procesele  Verbale de predare – primire a imobilelor săli şi grădini de spectacol cinematografic, încheiate între Primăria Municipiului Timişoara şi R.A.D.E.F. Pana in present ele nu au fost valorificate, cautandu-se solutii cu privire la punerea in valoare a spatiilor, cu exceptia fostului Cinematograf Studio pentru care Consiliul Local a aprobat prin Hotararea nr. 634/2018 functiunea de Cinematograf dedicat Filmului European, Românesc si Filmului de Artă și Independent.

Avand in vedere disponibilitatea asociatiilor cu experienta in domeniul culturii cinematografice, se propune Consiliului Local al Municipiului Timisoara aprobarea incheierii protocolului de colaborare intre Municipiul Timisoara si Institutul Francez, Asociația Pelicula Culturală, Asociația Marele Ecran, Asociația DocuMentor, Asociația Româna a Filmului Independent, conform Anexei care va face parte integrantă din hotărâre.
     Sef Serviciu U.I.P.A.C.E.C                                                     

      Sanda Grebla
                                                                              Consilier,

                                                             Andreea Patroi

